અરવલ્લી જિલ્લામાં બાયડ, ધનસુરા, સાઠંબા, પટેલના મુવાડા, વાત્રક, કરોલી, સીમલી, પગીયાના મુવાડા અને વડાગામ સહિતના સ્થળોએ ૨૪૪ ક્વોરીઓ ધમધમી રહી છે. જેમાં આંબલીયારા અને તેનપુરમાં બોક્સાઈટની ચાર ખાણોનો સમાવેશ થાય છે. આ ખાણો દ્વારા જમીનમાંથી મુખ્ય ખનિજ અને ગૌણ ખનિજનું ઉત્પાદન મેળવવા માટે નેશનલ ગ્રીન ટ્રીબ્યુનલમાંથી ECનું પ્રમાણપત્ર તેમજ માઈનીંગ પ્લાન રજૂ કરી ખોદકામ હાથ ધરવાનું ફરજીયાત બનાવાયું છે. અત્યાર સુધી આ મંજૂરી ગાંધીનગરની ગુજરાત પોલ્યુશન કંટ્રોલ બોર્ડ દ્વારા આપવામાં આવતી હતી. જે હવે જિલ્લા સ્તરે ખાણ ખનિજ વિભાગમાંથી મેળવવાનું નક્કિ કરાયું છે. ત્યારે ૨૪૪ પૈકીની ૯૩ ખાણો ખાણ ખનિજ વિભાગને એવી મળી આવી હતી કે જેમાં અત્યાર સુધી EC પ્રમાણપત્રો તેમજ માઈનીંગ પ્લાન રજૂ ન કરાયા કરવામાં આવતાં આવી ખાણોના ઓનલાઈ રોયલ્ટી પાસ બંધ કરતાં લીઝ ધારકોમાં જરૂરી પ્રમાણપત્રો માટે દોડધામ મચી હતી.